Moamer Kasumović
Moamer Kasumović (Bijelo Polje, 12. decembar 1981) bosanskohercegovački je glumac. Kasumović je rodom iz Crne Gore, iz Bijelog Polja, ali se preselio u Sarajevo 1996. godine gdje je najprije završio Petu gimnaziju, zatim Akademiju scenskih umjetnosti. Prvu ulogu Moamer Kasumović dobio je u 21. godini, zaigravši u filmu Srđana Vuletića "Ljeto u zlatnoj dolini". Drugi njegov dugački film je "Dobro uštimani mrtvaci", te kratki filmovi "Prva plata" i "Anđeo i amnezija", TV-serija "Lud, zbunjen, normalan" koju je režirao Elmir Jukić prema scenariju Feđe Isovića. Igrao je i u predstavi Priviđenje iz srebrnog vijeka Almira Bašovića koju je režirao Sulejman Kupusović, predstavi Cirkus inferno Almira Imširevića, koju je režirao Pjer Žalica i u predstavi "Žaba" režisera Elmira Jukića.